## Pravilnik o uvjetima zdravlja životinja i uvjetima za izdavanje certifikata za uvoz pčela (Apis mellifera i Bombus spp.) iz određenih trećih zemalja

### NN 101/2009 (21.8.2009.), Pravilnik o uvjetima zdravlja životinja i uvjetima za izdavanje certifikata za uvoz pčela (Apis mellifera i Bombus spp.) iz određenih trećih zemalja

MINISTARSTVO POLJOPRIVREDE, RIBARSTVA I RURALNOG RAZVOJA

2603

Na temelju članka 17. stavka 3. i članka 53. stavka 9. Zakona o veterinarstvu (»Narodne novine«, broj 41/2007. i 155/2008.), ministar poljoprivrede, ribarstva i ruralnog razvoja, donosi

PRAVILNIK[[1]](#footnote-29081-1)

O UVJETIMA ZDRAVLJA ŽIVOTINJA I UVJETIMA ZA IZDAVANJE CERTIFIKATA ZA UVOZ PČELA (APIS MELLIFERA I BOMBUS SPP.) IZ ODREĐENIH TREĆIH ZEMALJA

Članak 1.

Ovim se Pravilnikom određuju uvjeti zdravlja životinja i uvjeti za izdavanje certifikata za uvoz pčela (Apis mellifera i Bombus spp.) iz određenih trećih zemalja.

Članak 2.

1) Uvoz pčela (Apis mellifera i Bombus spp.) u skladu s Pravilnikom o zdravstvenim zahtjevima za stavljanje u promet i uvoz životinja, sjemena, jajnih stanica i zametaka koji ne podliježu zahtjevima propisa iz Dodatka A dijela I. Pravilnika o veterinarskim i zootehničkim pregledima određenih životinja i proizvoda u prometu s državama članicama Europske unije (»Narodne novine« broj, 85/2009)[[2]](#footnote-29081-2), dopušten je uz uvjet da:

– potječu iz treće zemlje ili njihovih dijelova iz Dodatka III Dijela 1. ovoga Pravilnika,

– ih prati zdravstveni certifikat u skladu s Obrascem iz Dodatka I ovoga Pravilnika i da zadovoljavaju jamstva navedena u tom Obrascu certifikata, i

– pošiljke su ograničene na najviše 20 pratećih hraniteljica na jednu pčelu maticu po jednom kavezu za pčelu maticu.

2) Uvoz pčela (Apis mellifera i Bombus spp.) iz stavka 1. ovoga članka, podrijetlom iz trećih zemalja, dozvoljen je ako se prisutnost američke gnjiloće, etinioze i tropileloze obvezno prijavljuje na cijelom području zemlje izvoznice. Iznimno, uvoz pčela može se dozvoliti iz geografski i epidemiološki izoliranih dijelova trećih zemalja iz Dodatka III. Dijela 2. ovoga Pravilnika, s tim da kad se ovo odstupanje primjenjuje, nije dozvoljen uvoz pčela iz ostalih dijelova teritorija te treće zemlje koji nisu u Dodatku III Dijelu 2. ovoga Pravilnika.

3) Na određenom mjestu odredišta gdje se košnice stavljaju pod službenu kontrolu, matice se premještaju u nove kaveze prije nego ih se uvede u lokalne zajednice.

4) Kavez, hraniteljice i sav drugi materijal koji je pratio matice iz treće zemlje podrijetla šalje se u laboratorij na pretraživanje prisutnosti uzročnika etinioze, njihovih jaja i ličinki kao i znakova grinje Tropilaelaps. Nakon laboratorijskoga postupka pretraženi materijal mora biti uništen.

Članak 3.

Odstupanjem od odredbi članka 2., stavka 1., druge i treće alineje, ovoga Pravilnika, dozvoljava se uvoz pošiljaka bumbara (Bombus spp.) i to samo jedna kolonija koji se sastoji od najviše 200 odraslih bumbara po kavezu, koje prati veterinarski certifikat u skladu s Obrascem certifikata iz Dodatka II ovoga Pravilnika i pod uvjetom da zadovoljavaju jamstva predviđena u tom certifikatu. U tom slučaju, odstupajući od članka 2., stavaka 2. i 3. ovoga Pravilnika, kontejner i sav materijal koji prati bumbare iz treće zemlje podrijetla mora biti uništen za vrijeme ili odmah na kraju životnoga vijeka kolonije.

Članak 4.

Ovaj Pravilnik stupa na danom ulaska Republike Hrvatske u punopravno članstvo Europske unije.

Klasa: NP 011-02/09-01/223

Urbroj: 525-06-1-0246/09-1

Zagreb, 14. kolovoza 2009.

Ministar
Petar Čobanković, v. r.

DODATAK I

OBRAZAC ZDRAVSTVENOG CERTIFIKATA ZA MATICE PČELA I BUMBARA (APIS MELLIFERA I BOMBUS SPP.) I NJIHOVE HRANITELJICE, NAMIJENJENE OTPREMI U EUROPSKU UNIJU

Napomena za uvoznika: Ovaj certifikat smije se koristiti jedino u veterinarske svrhe i mora pratiti pošiljku do dolaska na graničnu veterinarsku postaju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Obrazac zdravstvenog certifikata za matice pčela i matice bumbara (Apis mellifera i Bombus spp.) i njihove hraniteljica, namijenjene otpremi u Europsku uniju | | | | | | | | |
| 1. Treća zemlja podrijetla i nadležno tijelo | | | 2.1. Zdravstveni certifikat br.  2.2. CITES certifikat br. (prema potrebi) | | | | | ☐ ORIGINAL1 |
| A. Podrijetlo matica pčela/matica bumbara (s hraniteljicama) (Apis mellifera i Bombus spp.) | | | | | | | | |
| 3. Ime i adresa pčelinjaka podrijetla | | | | 4. Ime i adresa pošiljatelja | | | | |
| 5. Mjesto utovara | | | | 6. Prijevozna sredstva2 | | | | |
| B. Odredište matica pčela/matica bumbara (s hraniteljicama) (Apis mellifera i Bombus spp.) | | | | | | | | |
| 7. Država članica odredišta | | | | 8. Ime i adresa pčelinjaka odredišta | | | | |
| 9. Ime i adresa primatelja | | | | | | | | |
| C. Identitet matica pčela/matica bumbara (s hraniteljicama) (Apis mellifera i Bombus spp.) | | | | | | | | |
|  | 10. Broj pčela (jedna matica po kavezu s najviše 20 hraniteljica po matici) | | | | 11. Vrsta | | 12. Oznaka serije3 | |
| 10.1. |  | | | |  | |  | |
| 10.2. |  | | | |  | |  | |
| 10.3. |  | | | |  | |  | |
| 10.4. |  | | | |  | |  | |
| 10.5.4 |  | | | |  | |  | |
| D. Podaci o zdravlju | | | | | | | | |
| 13. Ja, niže potpisani službeni veterinar potvrđujem da:  13.1. Prisutnost američke gnjiloće, etinioze (Aethina tumida) i tropileleoze (Tropilaelaps spp.) podliježe obaveznom prijavljivanju u ……………………………………… (zemlja izvoznica iz Dijela 1. Dodatka III, ili regija izvoza navedena u Dijelu 2. Dodatka III Pravilnika o uvjetima zdravlja životinja i uvjetima za izdavanje certifikata za uvoz pčela (Apis mellifera i Bombus spp.) iz određenih trećih zemalja).  13.2. Matice pčele/matice bumbara, s hraniteljicama, kako je gore navedeno:  (a) potječu s uzgojnih pčelinjaka, koji su pod nadzorom i kontrolom nadležnog tijela;  (b) potječu s područja koje nije pod zabranom zbog pojave američke gnjiloće i na kojem nije bilo pojave te bolesti najmanje 30 dana prije izdavanja ovog certifikata. Tamo gdje je prethodno potvrđena američka gnjiloća, sve košnice u krugu od tri kilometra od zaraženog pčelinjaka, unutar 30 dana od posljednjeg potvrđenog slučaja pregledane su od strane nadležnog tijela, a sve zaražene košnice su spaljene ili liječene i konačno pregledane sa zadovoljavajućim rezultatom za nadležno tijelo.  (c) potječu iz košnica ili kolonija bumbara iz kojih su uzorci saća u posljednjih 30 dana pretraženi na američku gnjiloću kako je utvrđeno OIE priručnikom s negativnim rezultatom;  (d) potječu s područja u krugu od najmanje 100 km, na kojem se ne provode mjere ograničenja zbog pojave etinoioze (Aethina tumida) ili tropileloze (Tropilaelaps spp.) i na kojem nisu potvrđeni slučajevi tih bolesti;  (e) potječu iz pčelinjih zajednica ili kolonija bumbara koji su pregledane neposredno prije otpreme i koje nisu pokazivale kliničke znakove ili sumnju na bolest uključujući bolesti uzrokovane parazitima pčela;  (f) su detaljno pregledane kako bi se osiguralo da ni pčele niti materijal za pakiranje ne sadrže uzročnika etinioze (Aethina tumida) ili njegova jaja i ličinke, kao ni druge parazite pčela, naročito uzročnika tropileloze (Tropilaelaps spp.).  13.3. Materijal za pakiranje, kavezi za matice, prateći proizvodi i hrana su novi i nisu bili u kontaktu s bolesnim pčelama ili saćem s leglom i poduzete su sve mjere predostrožnosti kako bi se spriječila kontaminacija s uzročnicima bolesti ili parazitima pčela. | | | | | | | | |
| E. Rok valjanosti | | | | | | | | |
| 14. Rok valjanosti ovog certifikata je 10 dana. | | | | | | | | |
| 15. Datum i mjesto | | 16. Ime i kvalifikacija niže potpisanog (službenog veterinara) | | | | 17. Potpis službenog veterinara i pečat5 | | |
| 1 Original se mora čuvati najmanje 3 godine.  2 Navesti registracijski broj vozila ili kontejnera i broj plombe prema potrebi.  3 Broj plombe kaveza.  4 Nastaviti prema potrebi  5 Boja pečata i potpisa mora biti različita od boje tiska. | | | | | | | | |

DODATAK II

OBRAZAC ZDRAVSTVENOG CERTIFIKATA ZA BUMBARE (BOMBUS SPP.), UZGOJENE U KONTROLIRANIM UVJETIMA U ODOBRENIM OBJEKTIMA NAMIJENJENE OTPREMI U EUROPSKU UNIJU

Napomena za uvoznika: Ovaj certifikat smije se koristiti jedino u veterinarske svrhe i mora pratiti pošiljku do dolaska na graničnu veterinarsku postaju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Obrazac zdravstvenog certifikata za bumbare (Bombus spp.), uzgojene u kontroliranim uvjetima u odobrenim objektima namijenjene otpremi u Europsku uniju | | | | | | | | |
| 1. Treća zemlja podrijetla i nadležno tijelo | | | 2.1. Zdravstveni certifikat br.  2.2. CITES certifikat br.  (prema potrebi) | | | | | ☐ ORIGINAL1 |
| A. Podrijetlo bumbara (Bombus spp.) | | | | | | | | |
| 3. Naziv i adresa odobrenog objekta podrijetla s kontroliranim uvjetima | | | | 4. Ime i adresa pošiljatelja | | | | |
| 5. Mjesto utovara | | | | 6. Prijevozna sredstva2 | | | | |
| B. Odredište bumbara (Bombus spp.) | | | | | | | | |
| 7. Država članica odredišta | | | | 8. Ime i adresa pčelinjaka odredišta | | | | |
| 9. Ime i adresa primatelja | | | | | | | | |
| C. Identitet bumbara (Bombus spp.) | | | | | | | | |
|  | 10. Broj bumbara (1 kolonija koja sadrži najviše 200 odraslih bumbara po kontejneru) | | | | 11. Vrsta | | 12. Oznaka serije3 | |
| 10.1. |  | | | |  | |  | |
| 10.2. |  | | | |  | |  | |
| 10.3. |  | | | |  | |  | |
| 10.4. |  | | | |  | |  | |
| 10.5.4 |  | | | |  | |  | |
| D. Podaci o zdravlju | | | | | | | | |
| 13.1.  (a) gore opisani bumbari (Bombus spp.) uzgojeni su i držani u kontroliranim uvjetima u odobrenom objektu koji je pod kontrolom i nadzorom nadležnoga tijela;  (b) gore spomenuti objekt je pregledan neposredno prije otpreme i nijedan bumbar niti leglo nisu pokazivali kliničke znakove ili sumnju na bolest, uključujući bolesti uzrokovane parazitima pčela;  (c) sve kolonije za izvoz u Europsku zajednicu su detaljno pregledane kako bi se osiguralo da svi bumbari, leglo i materijal za pakiranje ne sadrže uzročnika etinioze (Aethina tumida) njegova jaja ili ličinke kao ni druge pčelinje parazite.  13.2. Materijal za pakiranje, kontejneri, prateći proizvodi i hrana su novi i nisu bili u kontaktu s bolesnim pčelama ili saćem s leglom i poduzete su sve mjere predostrožnosti kako bi se spriječila kontaminacija s uzročnicima bolesti ili parazitima pčela. | | | | | | | | |
| E. Rok valjanosti | | | | | | | | |
| 14. Rok valjanosti ovog certifikata je 10 dana. | | | | | | | | |
| 15. Datum i mjesto | | 16. Ime i kvalifikacija niže potpisanog (službenog veterinara) | | | | 17. Potpis službenog veterinara i pečat5 | | |
| 1 Original se mora čuvati najmanje 3 godine.  2 Navesti registracijski broj vozila ili kontejnera i broj plombe prema potrebi.  3 Broj plombe kaveza.  4 Nastaviti prema potrebi  5 Boja pečata i potpisa mora biti različita od boje tiska. | | | | | | | | |

DODATAK III

Dio 1: Lista trećih zemalja, odobrenih po načelu ispunjavanja osnovnih zahtjeva zdravlja životinja, za izvoz pčela matica u Republiku Hrvatsku:
– treće zemlje iz kojih je dozvoljen uvoz pčela matica navedene su u posebnom propisu[[3]](#footnote-29081-3).

Dio 2: Regija treće zemlje geografski i epidemiološki izolirana od američke gnjiloće, etinioze i tropileloze, koja ispunjava uvjete prijavljivanja tih bolesti, odobrena za izvoz matica pčela u Republiku Hrvatsku:
– Država Havaji (USA).

[[1](#footnote-29081-1-backlink)]1 Pravilnikom se preuzimaju odredbe Odluke komisije 2003/881/EZ o uvjetima zdravlja životinja te uvjetima za izdavanje certifikata za uvoz pčela (Apis mellifera i Bombus spp.) iz određenih trećih zemalja te ukidanju Odluke 2000/462/EZ

[[2](#footnote-29081-2-backlink)] Pravilnikom su preuzete odredbe Direktive 92/65/EEZ o zdravstvenim zahtjevima za stavljanje u promet i uvoz u Europsku zajednicu, životinja, sjemena, jajnih stanica i zametaka koji ne podliježu zahtjevima propisa iz Dodatka A dijela I Direktive 90/425/EEZ

[[3](#footnote-29081-3-backlink)] Dodatak II. Dio 1. Odluke Vijeća 79/542/EEZ od 21. prosinca 1976. kojom se utvrđuje lista trećih zemalja ili njihovih regija u odnosu na zdravlje životinja, javno zdravstvo i uvjete veterinarskog certificiranja za uvoz  u Zajednicu određenih živih životinja i njhovog svježeg mesa izravno će se primjenjivati danom pristupanja Republike Hrvatske u članstvo Europske unije

Pravilnik, NN 101/2009-2603